Plaasmoorde!!!!! Farm Murders!!!!! - Page 100 - Stormfront
Page 100 of 673 « First < 50 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 150 200 600 > Last »
06-28-2007, 02:08 AM #991
Dina, mans se lot vandag bekend
KAAPSTAD. – Die babamoordenares Dina Rodrigues en haar vier makkers sal, as alles volgens plan verloop, einde vandag presies weet hoe lank hulle in ’n tronk sal boet weens die moord op baba Jordan-Leigh Norton.
Regter Basheer Waglay sal vandag omstreeks 10:00 hier in die hooggeregshof begin om Rodrigues (26) en Sipho Mfazwe (35), Mongezi Bobotyane (26), Zanethemba Gwada (20) en Bonginkosi Sigenu (18) te vonnis.
Kapenaars wat dié opspraakwekkende hofsaak getrou volg en hofsale van hoek tot kant vol pak sedert dit in Januarie verlede jaar begin het, word ook weer in groot getalle by die verrigtinge verwag.
Die saak het landwyd opspraak gewek.
Onder die voorwendsel dat hulle ’n pakkie vir die baba se oupa wou aflewer, het die vier mans op 15 Junie 2005 die grootouers se huis by Scoutweg 15 in Lansdowne binnegegaan en Jordan-Leigh met ’n mes in die nek doodgesteek.
Rodrigues, wat ten tyde van die moord ’n verhouding met mnr. Neil Wilson, die kind se biologiese pa, gehad het, is kort ná die moord in hegtenis geneem. Haar vier medebeskuldigdes is aangekeer nadat Gwada se vingerafdruk op ’n vragbrief in die huis gevind is. Hy het die ander uitgewys.
Die hof het gehoor dat Rodrigues, wat uit ’n streng Rooms-Katolieke huis kom, uit “skaamte” vir haar minnaar se buite-egtelike kind én “jaloesie” teenoor me. Natasha Norton, die kind se ma, vir Mfazwe, ’n MIV-positiewe taxibestuurder, by die Killarney-taxistaanplek genader het.
Sy het hom R10 000 aangebied om die ander mans te kry om die kind te laat vermoor.
Die saak is aanvanklik net vir ses weke op die hofrol geplaas, maar is ná talle binneverhore, dramatiese wendings en die verandering van regsverteenwoordigers, veel langer uitgerek.
Sigenu het in die verhoor ook vriend en vyand verras toe hy, nadat hy en al sy medebeskuldigdes hul onderskeie sake gesluit het sonder om te getuig, besluit het om te getuig “sodat die Norton-gesin kan weet wat met hul kind gebeur het”.
Sy getuienis het die gebeure van die moorddag, sowel as vorige dae toe hulle die Norton-woning besoek het om hulle van die gebied te vergewis – in ’n taxi wat Mfazwe bestuur het – aan die hof geopenbaar.
Dit het gedeeltelik daartoe gelei dat Waglay al vyf skuldig bevind het aan die moord op die ses maande oue babameisie.
Advv. Nicolette Bell en Maria Marshall, vir die staat, het verlede week ter verswaring van vonnis betoog dat al vyf die beskuldigdes lewenslange tronkstraf opgelê moet word omdat nie een bevredigende redes aangevoer het wat Waglay moet dwing om van dié vonnis af te wyk nie.
Sy het gesê “jaloesie en hebsug” was die motief.
Sy het gesê hoewel Gwada en Sigenu tydens die moord minderjarig was, het hulle vrywillig daaraan deelgeneem en geweet die plan was om die kind te vermoor.
Rodrigues en die mans se regspanne het vir ’n mindere vonnis gevra.
Waglay het daarna vonnisoplegging tot vandag uitgestel.
06-29-2007, 02:29 AM #992
Beeld-vrou vat rower vas
Nelspruit is nie regtig koud nie, het ek gedink toe ek my tasse vir die InniBos-fees pak.
En Nelspruit is nie regtig gevaarlik nie, het ek seker gedink toe ek nagelaat het om my motordeur te sluit op pad na ’n vertoning.
Vinnig het Nelspruit my verkeerd bewys. Eers het die koue op ons toegesak en toe, kort op die koue se hakke, ’n rower.
Ek en my kollega, Danel Blaauw, was gistermiddag omstreeks 13:40 op pad na die vertoning Johannes Kerkorrel – hoe ons voel toe ons by ’n rooi verkeerslig op die hoek van Samora Machel- en Nelstraat stilgehou het. Danel het bestuur en ek het, baie dom vir ’n Gautenger, met my handsak op my skoot aan die passasierskant gesit.
Die volgende oomblik het iemand langs die motor verskyn en my motordeur oopgepluk.
Ek wou nog wonder wat aangaan toe hy my handsak gryp en laat spaander. Ek was onmiddellik woedend. My beursie, my selfoon, my grimeersakkie, my Viral Choice, het ek al my kosbare besittings afgetel toe ek sien hoe die boef met my bruin bondel onder sy arm oor die straat hol.
Sewe jaar gelede was ek ook die slagoffer van ’n rooiligroof. Toe was ek vreesbevange, maar die keer was ek bitter kwaad. Só kwaad dat ek dadelik, ondanks Danel se benoude pogings om my terug te hou, uitgespring en die rower agterna gesit het.
Hy het met ’n paadjie in ’n parkgebied ingehardloop en ek het hom gou ingehaal (ek het immers in st. 8 die onder 16 rekord vir die 200 m gebreek).
Heel pad het ek histeries geskreeu dat die man my handsak het, maar niemand in die parkie het hulle aan my gesteur nie. Toe begin ek hard en aanhoudend op die man skreeu: “Give me back my handbag!” met ’n paar onpubliseerbare woorde tussenin.
Vir ’n oomblik het ek oorweeg om met hom te onderhandel: hou jy die kontant, gee net my kaarte; vat die selfoon, gee net my SIM-kaart; vat my Rimmel-oogpotlood, gee net my Maybeline-onderlaag. Maar toe besef ek dis nie tyd om te onderhandel nie.
Skreeuend en skellend met my arms in die lug (volgens Danel soos ’n windmeul) het ek op hom afgestorm. Dit was seker ’n vreesaanjaende gesig, want hy skrik toe so groot dat hy my handsak net daar neergooi. Maar toe ek dit optel, voel ek my beursie is weg. Ek sit hom toe weer agterna en skreeu en skel nog harder dat hy my beursie moet teruggee. Die trek toe ook met ’n swart boog deur die lug.
Bewend, maar met ’n gevoel van oorwinning, is ek terug na die motor en het ons na die teater gery.
En toe Stef Bos “Hillbrow” sing, was ek eers bly ek het my handsak teruggekry, want langs my beursie, selfoon en grimeersakkie, het my tissues gelê.
06-29-2007, 02:36 AM #993
Bejaardes deur gewapende ‘skaapkopers’ oorval, beroof
Klerksdorp. – “Hulle het my ouers verniel. Dit kan nie só aangaan nie.
“Mens weet iets gaan met jou gebeur, jy weet net nie wanneer nie . . .”
Mnr. Kobus Cordier van Biesiesvlei naby Sannieshof sluk swaar aan die knop in sy keel as hy vertel hoe sy bejaarde ouers van onderskeidelik 67 jaar en 64 jaar oud, eergistermiddag laat in hul huis oorval, vasgebind en beroof is.
“Twee mans het die voordeurklokkie gelui en voorgegee hulle wil skape koop. My pa het aan hulle verduidelik wie in die omgewing skape verkoop. Hulle het gevra hy moet hulle wys waarheen om te ry. Toe hy die deur oopmaak om uit te stap het hulle hom oorval,” het Cordier vertel.
Die twee bejaardes is in ’n kamer met dasse vasgemaak en moes glo deurentyd op die grond lê terwyl die rowers, wat toe vyf was, hulle met gewere teen hul koppe gedreig het. Die rowers het glo ook gedreig om mev. Cordier te verkrag.
Die egpaar se twee kleinseuns, Gerrie (19) en Ronaldo (22) Cordier, wat ook op die plaas was, het op dié punt niksvermoedend die huis binnegegaan en is ook oorval en vasgebind.
Supt. Louis Jacobs, polisiewoordvoerder, het bevestig die rowers het met verskeie wapens, ammunisie en geld op die vlug geslaan – vermoedelik in ’n Nissan 1400-bakkie met ’n GP-registrasienommer.
Cordier het bygevoeg die rowers het ook sy ma se juwele afgehaal. Niemand is in hegtenis geneem nie.
In ’n ander voorval in die Boschfontein-Maanhaarrand omgewing naby Rustenburg is mnr. Cornelius Bothma in die regterheup gewond.
“Sy vrou, Carina, het gisteroggend omstreeks 01:30 wakker geword en gehoor die honde blaf. Sy het ondersoek ingestel, ’n man by hul bakkie gesien en terug in die huis in gevlug,” het kapt. Elsabe Augoustides, polisiewoordvoerder vir die Marico-omgewing, gesê.
“Die man het haar agtervolg en op haar geskiet. Sy het die huis veilig bereik, maar ’n heen-en-weer skietery tussen mnr. Bothma en die man het ontstaan waarin mnr. Bothma gewond is.
“Dis nie bekend hoeveel mense betrokke was in die aanval nie,’’ het Augoustides gesê.
Die Bothmas se hond is glo gif ingegee, maar die polisie kon nie sê of die hond dood is of nie.
06-29-2007, 03:47 AM #994
Myner se moord: Vrou in hof
Stilfontein. – Die spore van ’n nag in ’n polisiesel terwyl die kwik tot -4 °C gedaal het, was gister duidelik sigbaar op die gesig van die weduwee wat glo vroeër vandeesweek haar man vermoor het.
Me. Adriana (Mientjie) Jansen van Rensburg (47) het gister saam met mnr. Dirk Fourie (36), ’n huisvriend, op aanklag van moord in die plaaslike landdroshof verskyn. Hulle word daarvan beskuldig dat hulle Jansen van Rensburg se 44-jarige man, Chris (Boeta), Dinsdag vermoor het.
Me. Elizabeth Voltano, die aanklaer, het tydens hul borgtogaansoek gesê die twee verdagtes het vroeër gisteroggend elk ’n bekentenis voor ’n landdros op Klerksdorp oor die beweerde moord afgelê.
“Dit wil voorkom asof Jansen van Rensburg en haar man in ’n rusie betrokke was en Fourie toe ingegryp het. Die oorledene is later dood op die eiendom aangetref,” het sy gesê.
Jansen van Rensburg se oë was dik geswel en sy het deurentyd gesit en bewe. Fourie, ’n lang, frisgeboude man, het die grootste deel van die verrigtinge met sy kop in sy hande gesit. Die beskuldiges het net nou en dan onderlangs gefluister.
Jansen van Rensburg, wat deur haar twee seuns, susters en familielede by die hof ondersteun is, het eers gesê sy wil haar eie verdediging behartig. Sy het egter nadat die erns van die klagte teen haar verduidelik is, gesê sy wil dan aansoek om regshulp doen.
Fourie, ’n getroude pa en kontrakwerker by Simmer and Jack se Buffelsfontein-goudmyn waar mnr. Jansen van Rensburg ook gewerk het, het ook dadelik om regshulp aansoek gedoen. ’n regshulpprokureur, wat reeds in die hof was, het hul met hul borgaansoek bygestaan.
Die saak is tot 12 Julie uitgestel.
06-29-2007, 03:50 AM #995
Myner se vrou, vriend in hof
Stilfontein. – Die weduwee en ’n huisvriend van die myner wat eergister hier dood onder ’n kombers aangetref is, sal vandag hier in die hof verskyn op aanklag van moord.
Supt. Louis Jacobs, die provinsiale woordvoerder, het bevestig die vrou en man sal na verwagting vandag in die landdroshof verskyn nadat speurders van die Stilfontein-polisie hulle gistermiddag in hegtenis geneem het.
Mnr. Chris Jansen van Rensburg is eergisteroggend dood op die vloer van sy mynhuis se toegeboude stoep aangetref.
Beeld verneem die man wat vandag in die hof verskyn weens die moord het glo ook Jansen van Rensburg, ’n werker by Simmer and Jack se Buffelsfontein-goudmyn, se lyk ontdek.
Ooggetuies het vroeër vertel die Jansen van Rensburg-egpaar het Maandagaand rusie gehad kort nadat hulle saam met die ander verdagte en sy vrou van ’n plaaslike kroeg af teruggekom het.
Jansen van Rensburg se vrou het dít egter ontken.
Niks was uit die moordhuis in Elsiestraat vermis nie.
Daar was slegs ’n stoepvenster gebreek en bloedspatsels was oral in die tuin, op die sement en op die stoep sigbaar.
Die polisie se ondersoekspan het eergister laatoggend nog vingerafdrukke en voetspore nagegaan, asook ander forensiese getuienis op die toneel versamel.
Die nadoodse ondersoek sal na verwagting ook binnekort afgehandel word.
Die polisie glo die nadoodse ondersoek se bevindings sal nog meer lig op die raaiselagtige moord werp.
06-29-2007, 04:09 AM #996
Geliefdes groet vermoorde vlieënier
Germiston.– “All my bags are packed, I’m ready to go. Now the time has come to leave you, one more time, let me kiss. Hold me like you’ll never let me go. Cause I’m leaving on a jet plane.”
Met dié woorde van die John Denver-liedjie van 1967 is verlede Vrydagoggend afskeid geneem van Pat Pattison (88), wat ’n week tevore wreed op die familieplaas in Eikenhof vermoor is.
Terwyl die laaste note van die bekende liedjie deur die Transvaal Aviation Club by die Randse Lughawe weerklink het, het familie, vriende en oud-kollegas kliphard gehuil en vaarwel gesê aan ’n geliefde pa, oupa, vriend en oud-kollega.
Pat Pattison is die aand van Vadersdag wreedaardig op die familieplaas by Eikenhof vermoor toe hy by die huis gekom het.
Hy het Vadersdag saam met sy gesin by die klub gevier wat hy jare gelede gestig het en deesdae deur sy dogter en haar gesin bestuur word.
Die dogter, Carol Gossler, het in haar huldeblyk gesê: “Dit is verskriklik swaar om vaarwel te sê aan hom, maar hy het ’n goeie, vol en ongelooflik besige lewe gehad. Hy het elke oomblik van sy lewe tot die uiterste uitgeleef en geniet.
“Hy het so baie dinge gehad wat hy gedoen het. Selfs op die ouderdom van 88 jaar was daar vir hom geen tyd om stil te sit nie.”
Sy het vertel van die dag toe Pat sy laaste eksamens as vlieënier by die Suid-Afrikaanse Lugdiens moes skryf kort voor sy aftrede. Dit was ’n eksamen vir die Boeings.
“Met sy aankoms by die huis ná die eksamen het hy sy kop verslae geskud en gesê: ‘Ek doen nie meer so goed in eksamens nie; ek word seker maar oud.’
“Op ’n vraag of hy dan nie geslaag het nie, het hy gesê nee, hy het 98% gekry, maar hy wonder maar net waar hy die 2% verloor het.”
Oud-kollegas het gesê Pat het nooit paniekerig geraak nie, maak nie saak hoe moeilik die omstandighede was nie of hoe ernstig die krisis ook al was. Dit is hoekom hy so ’n uitsonderlik goeie vlieënier was.
Pat is in Durban gebore en het hom in 1945 by die Suid-Afrikaans Lugmag aangesluit waarna hy in die Tweede Wêreldoorlog geveg het. Daarna het hy by die Suid-Afrikaanse Lugdiens aangesluit waar hy op die ouderdom van 55 jaar finaal afgetree het nadat hy gevra is om ’n verdere vyf jaar te bly.
Oor die moord vertel sy broer Rex (72) dat Pat in die motorhuis oorval is toe hy vermoedelik om omstreeks 18:00 op die plaas aangekom het.
Sy vermeende moordenaar het hom met ’n hamer bygedam. Die honde is ook op die een of ander manier deur die vermeende moordenaar verdoof voordat Pat aangeval is.
“Ons het begin agterdogtig raak toe my seun om omstreeks 18:30 merk die bakkie se ligte is aan. Ons het gaan ondersoek instel en ’n swart man gekry waar hy in die bakkie weggekruip het.
“Ons het hom uitgepluk, maar hy het daarin geslaag om te ontglip. Ek het met my motor op die plaas rondgery en gesoek na die verdagte. Terwyl ons gesoek het, het hy weer teruggekeer na die motorhuis en so wragtig Pat se selfoon en beursie met sowat R160 daarin uit die bakkie gehaal.
“My seun Hubert het hom gejaag, maar hy het weer weggekom.
“Ek wou gaan kyk of Pat in sy huis is, maar toe ek die motorhuisdeur oopmaak, het ek Pat daar gekry met sy kop inmekaar geslaan.”
06-29-2007, 04:13 AM #997
Moord op seun spook steeds by ma
Sy glo baasspeurder Piet Byleveld is haar laaste uitweg.
Heila Heymans (63) van Krugersdorp se seun Rocky Vogel (38) is amper sewe jaar gelede op ’n trein vermoor. Niemand is nog vir dié moord, wat op 1 Augustus 2000 op ’n trein net buite Johannesburg gebeur het, gearresteer nie.
Nadat haar ander seun, Johan Vogel (42), in November verlede jaar selfmoord gepleeg het, het Heila besluit om ’n mistiese medium van Alberton te raadpleeg.
“My familie wou berusting vind oor die omstandighede rondom Johan se dood. Hy kon nooit vrede maak met sy broer se moord nie.”
Om dié rede het sy sowat twee maande gelede vir Sue DuRandt (64) besoek.
“Ek wou ook weet wie Rocky vermoor het, aangesien die polisie nie die saak kon oplos nie,” sê Heila.
Sy het aan Oos-Rand-Beeld ’n bandopname van hul ontmoeting gespeel.
Daarop beskryf Sue Rocky se moordenaars as twee mans, een lank met ligte hare en die ander een kort en “goed gebou”.
Sy het ook gesê hy is vermoor omdat hy geweet het van ander moorde wat dié mans gepleeg het.
Volgens haar spook Rocky daagliks by sy moordenaars en sal hulle “rekenskap moet gee vir hul dade”.
Sue het ook vir Johan gekontak. Hy het aan haar gesê hy het wél selfmoord gepleeg, maar dat dit nie sy familie se skuld is nie, aangesien hy aan depressie gely het.
Hy en Rocky is by hul oupa en ouma en Heila se derde seun, wat net ná sy geboorte dood is.
Sue het vir Heila gesê dat sy slegs haar oë moet toemaak, dan sal sy haar seuns sien.
“Niks is by Rocky gesteel nie, maar my seun is wreed van my weggeruk.
“Kan hulle nie Piet Byleveld stuur om die moord op te los nie?” vra Heila.
06-29-2007, 04:34 AM #998
Man 3 weke vermis na hou teen kop
Rustenburg. – Haar hande vryf ’n slag oor mekaar en raak dan stil in haar skoot.
“Ek het so baie gebid: Here, hou U hand oor hom. Ek het geweet hy lewe.”
Christa Hattingh bly stil en maak haar oë ’n oomblik toe. Dan praat sy verder.
“Ek was so verlig toe ek hom by die toonbank sien staan.”
Haar man, Chris, was drie weke en drie dae lank weg. Vermis. Min het sy geweet hy lê in ’n koma in ’n hospitaal in Witbank nadat hy oor die kop geslaan is.
Hy het as treinassistent in Witbank gaan werk en het daar in ’n karavaan sowat 4 km van die werk af gebly. Na sy eerste week het hy dié dag by Christa se suster op die dorp gaan kuier. Toe hy loop, het hy gesê hy kom huis toe, Rustenburg toe, vir die naweek.
Eers toe sy werkgewers vir Christa op 19 Mei bel om te hoor waar hy is, het sy besef hy is vermis. Hy het nooit by die huis uitgekom nie.
Sy woonwa was omgekrap en hy was weg.
Chris weet nie wat met hom gebeur het nie, want hy kan niks onthou nie. ’n Ambulans het hom hospitaal toe geneem, maar hy weet nie waar hulle hom gekry het nie.
Vir Christa en hul drie kinders was die spanning byna ondraaglik. Sy kon ook nie by die polisie antwoorde kry nie.
Toe Chris in die hospitaal bykom, was sy eerste gedagte om huis toe te kom. Hy het homself ontslaan en het terug geryloop. Sy beursie met al sy geld en identiteitsdokument is gesteel.
Christa was by die kwekery waar sy werk toe hy daar aankom.
“Ek het dadelik sy hoof gebel en dié het weer die hoofkantoor laat weet. Hy is nog op siekverlof, maar hulle stuur hom nie weer Witbank toe nie, hy gaan nou hier werk.”
Hy het geen nagevolge van die hou teen die kop nie.
Sy het daagliks by die polisie in Witbank navraag gedoen, maar sê sy is van die een mens na die ander gestuur. “Ek weet nie eers of hulle nou ’n aanrandingsklag ondersoek nie, want hulle bel my nooit terug nie.
“Ek is net bly ek het hom terug.”
06-30-2007, 12:09 PM #999
Man killed, robbed in driveway
Strandfontein - A 44-year-old man was killed and robbed in his driveway in Strandfontein, Western Cape police said on Saturday.
Constable Siphokazi Mawisa said four armed men attacked the man and robbed him of an undisclosed amount of money when he stopped his car in his driveway on Corvette road.
The incident took place around 12:20 on Saturday.
"The victim had been coming from the bank when these unknown suspects hit his car's window at gun point demanding the money," she said.
Mawisa said the men then fired several shots wounding him in his chest.
They then robbed him of an undisclosed amount of money.
"He died on the scene," she said.
The robbers fled the scene in a vehicle and are still at large.
A case of murder and armed robbery was being investigated.
Anyone with information could call Crime Stop on 08600-10111," she said.
07-02-2007, 12:50 AM #1000
Hijacked mom grabs babies and jumps